Kaunti ya Machakos

Kuhusu mji, soma Machakos

Kaunti ya Machakos ni mojawapo ya kaunti za Kenya zilizopo baada ya katiba mpya ya Jamhuri ya Kenya kupatikana mwaka 2010.

Wakati wa sensa ya mwaka 2019 wakazi walikuwa 1,431,932 katika eneo la km2 6,042.7, msongamano ukiwa hivyo wa watu 235 kwa kilometa mraba.

Makao makuu yako Machakos. Inatarajiwa kuwa na mji wa Konza ambao ndio mji wa kwanza wa teknohama katika Afrika Mashariki.

 Jiografia 
Kaunti ya Machakos inapakana na Nairobi, Kiambu, Murang'a (magharibi), Embu (Kaskazini), Kitui (mashariki), Makueni na Kajiado(kusini). Tabianchi ya Kaunti ya Machakos ni nusu kavu. Ina mandhari yenye vilima. Udongo katika maeneo mengi ni udongo wa mfinyanzi ulio mwekundu. Hata hivyo, kuna mito ambayo huchimbwa mchanga haramu. Jambo hili huharibu mandhari kwa kukausha mito.

Mto Tana na Mto Athi hupitia katika kaunti hii. Bwawa la Masinga liko kaskazini katika mpaka wa Machakos na Embu.

Kiwango cha ardhi kilicho misitu ni 7.6%. Vyanzo vya maji katika kaunti ni Vilima vya Iveti, Muumandu, Kalimanzalu and Kiima Kimwe. 

Machakos hupata misimu miwili ya mvua, Oktoba hadi Disemba na Machi hadi Mei. Maeneo yaliyo na vilima hupata mvua mingi, kiwango cha mm 1000, kuliko maeneo kavu ambayo hupata mvua ya kiwango cha mm 500. Mwezi wa Julai huwa na baridi zaidi.

 Utawala 
Kaunti ya Machakos imegawanywa katika maeneo bunge yafuatayo:
Eneo bungeKataMasingaKivaa, Masinga ya Kati, Ekalakala, Muthesya, NdithiniYattaNdalani, Matuu, Kithimani, Ikomba, KatangiKangundoKangundo Kaskazini, Kangundo ya Kati, Kangundo Mashariki, Kangundo MagharibiMatunguluTala, Matungulu Kaskazini, Matungulu Mashariki, Matungulu Magharibi, KyeleniKathianiMitaboni, Kathiani ya Kati, Upper Kaewa/Iveti, Lower Kaewa/KaaniMavokoAthi River, Kinanie, Muthwani, Syokimau/MulolongoMachakos MjiniKalama, Mua, Mutitini, Machakos ya Kati, Mumbuni Kaskazini, Muvuti/Kiima-Kimwe, KolaMwalaMbiuni, Makutano/Mwala, Masii, Muthetheni, Wamunyu, Kibauni

Idadi ya wakazi katika kaunti ndogo (2019) 
Athi River 322,499
Kalama 54,462
Kangundo 97,917
Kathiani 111,890
Machakos 170,606
Masinga 148,522
Matungulu 161,557
Mwala 181,896
Yatta 172,583

Tazama pia
Orodha ya mito ya kaunti ya Machakos
Wilaya ya Machakos

 Marejeo 

Jamii:Kaunti za Kenya
Jamii:Kaunti ya Machakos